|

52011PC0543

/* COM/2011/0543 final - 2011/0235 (NLE) */  Propunere de DECIZIE A CONSILIULUI de suspendare parțială a aplicării Acordului de cooperare dintre Comunitatea Economică Europeană și Republica Arabă Siriană

	EXPUNERE DE MOTIVELa 9 mai 2011, Consiliul a adoptat Regulamentul (UE) nr. 442/2011 privind măsuri restrictive având în vedere situația din Siria[1].Decizia 2011/[…]/PESC a Consiliului din […][2] prevede adoptarea unor măsuri suplimentare, inclusiv interzicerea achiziționării, importului sau transportului de petrol brut și de produse petroliere din Siria și înghețarea fondurilor și resurselor economice ale unor persoane și entități suplimentare care beneficiază de avantaje din partea lui Bashar al-Assad și a regimului său sau îi sprijină pe aceștia. Aceste persoane, entități și organisme suplimentare cărora li se aplică înghețarea fondurilor și a resurselor economice sunt enumerate în anexa la decizie.Aceste măsuri au fost adoptate prin Regulamentul (UE) nr. […]/2011 al Consiliului.Unele dintre produsele care fac obiectul acestor măsuri intră sub incidența Acordului de cooperare dintre Comunitatea Economică Europeană și Republica Arabă Siriană, care trebuie suspendat în măsura în care privește aceste produse.Din martie 2011, autoritățile siriene s-au făcut vinovate de încălcări extrem de grave ale drepturilor omului, care, așa cum a apreciat Înaltul Comisar al ONU pentru Drepturile Omului în declarația sa din 18 august 2011, pot fi considerate crime împotriva umanității.În plus, conform preambulului Acordului de cooperare, părțile contractante au dorit, prin încheierea acestui acord, „să își demonstreze voința comună de a menține și de a consolida relațiile de prietenie dintre ele, în conformitate cu principiile Cartei Națiunilor Unite”. Având în vedere situația actuală, nu se mai poate considera că pot fi continuate cu Siria „relațiile de prietenie […], în conformitate cu principiile Cartei Națiunilor Unite”.Pe de altă parte, poporul sirian, care suferă deja din cauza regimului represiv, nu ar trebui să fie afectat de o suspendare totală a cooperării cu Siria. Prin urmare, suspendarea ar trebui să fie destinată și direcționată exclusiv către autoritățile siriene. Având în vedere că, în prezent, petrolul brut și produsele petroliere sunt produse a căror comercializare aduce beneficii în primul rând regimului sirian, sprijinind astfel politicile represive ale acestuia, suspendarea Acordului de cooperare ar trebui să se limiteze la petrolul brut și la produsele petroliere.2011/0235 (NLE)Propunere deDECIZIE A CONSILIULUIde suspendare parțială a aplicării Acordului de cooperare dintre Comunitatea Economică Europeană și Republica Arabă SirianăCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),având în vedere propunerea Comisiei Europene,întrucât:1.  La data de 18 ianuarie 1977, Comunitatea Economică Europeană și Republica Arabă Siriană au încheiat un acord de cooperare („Acordul de cooperare”)[3], menit să promoveze cooperarea generală în vederea consolidării relațiilor dintre părți.2.  Acordul de cooperare se bazează pe dorința comună a părților de a menține și de a consolida relațiile de prietenie dintre ele, în conformitate cu principiile Cartei Națiunilor Unite.3.  Din martie 2011, s-au intensificat protestele împotriva anumitor abuzuri de putere ale oficialităților siriene, pe fondul accentuării stării generale de nemulțumire privind situația economică și politică a țării. Protestele prudente inițiale, care au izbucnit în regiuni marginale, s-au extins, transformându-se într-o revoltă națională. Autoritățile siriene au ripostat și continuă să riposteze într-un mod foarte violent, inclusiv deschizând focul asupra protestatarilor pașnici.4.  La 18 august 2011, Înaltul Comisar al ONU pentru Drepturile Omului a dat o declarație în cadrul celei de a 17-a reuniuni speciale a Consiliului pentru Drepturile Omului privind „situația drepturilor omului în Republica Arabă Siriană”, în care a amintit faptul că, în raportul din 18 august al misiunii de stabilire a faptelor derulată în Siria la solicitarea Consiliului pentru Drepturile Omului, aceasta a constatat faptul că forțele de securitate și militare siriene se făceau vinovate de încălcări sistematice și pe scară largă ale drepturilor omului, inclusiv de crime, dispariții forțate, tortură, privarea de libertate și persecuții. Înaltul Comisar a fost de părere că, având în vedere amploarea și natura acestor acte, ele pot fi considerate crime împotriva umanității și i-a invitat pe membrii Consiliului de Securitate să examineze oportunitatea sesizării Curții Penale Internaționale cu privire la situația actuală din Siria.5.  În aceeași zi, UE a condamnat campania brutală purtată de Bashar al-Assad și regimul său împotriva propriei populații, soldată cu uciderea și rănirea a numeroși cetățeni sirieni. UE a subliniat în mai multe rânduri faptul că trebuie să se pună capăt represiunii brutale a populației, să fie eliberați protestatarii arestați, să se permită accesul liber al presei și al organizațiilor umanitare și pentru protecția drepturilor omului internaționale, precum și să se lanseze un dialog la scară națională real și deschis tuturor părților. Conducerea siriană a continuat, cu toate acestea, să sfideze apelurile în acest sens ale UE și ale comunității internaționale în general.6.  La 23 august 2011, Consiliul pentru Drepturile Omului a adoptat o rezoluție privind încălcările grave ale drepturilor omului care au loc în Republica Arabă Siriană, în care condamna cu fermitate încălcările persistente și grave ale drepturilor omului de către autoritățile siriene, își reînnoia apelul la adresa autorităților siriene de a-și respecta obligațiile care le revin în temeiul dreptului internațional, sublinia necesitatea desfășurării unei investigații internaționale, transparente, independente și grabnice a acuzațiilor de încălcare a dreptului internațional, inclusiv a celor privind acte care pot constitui crime împotriva umanității, precum și necesitatea pedepsirii persoanelor vinovate, și decidea trimiterea unei comisii internaționale independente de anchetă, care să investigheze încălcările dreptului internațional în materie de protecție a drepturilor omului în Siria.7.  Având în vedere încălcarea gravă de către Siria a obligațiilor care îi revin în special în temeiul normelor peremptorii ale dreptului internațional general, Uniunea Europeană a hotărât să adopte noi măsuri restrictive împotriva regimului sirian și consideră necesară suspendarea parțială a aplicării Acordului de cooperare.8.  În plus, conform preambulului Acordului de cooperare, prin încheierea acestui acord, ambele părțile au dorit să își demonstreze voința comună de a menține și de a consolida relațiile de prietenie dintre ele, în conformitate cu principiile Cartei Națiunilor Unite. Având în vedere situația actuală, Uniunea Europeană consideră că situația actuală din Siria constituie o încălcare manifestă a principiilor Cartei Națiunilor Unite, care reprezintă baza cooperării dintre Siria și Uniunea Europeană. Prin urmare, Uniunea Europeană consideră că circumstanțele actuale sunt fundamental diferite față de cele existente în momentul încheierii acestui acord și că această schimbare justifică o suspendare parțială a Acordului de cooperare.9.  Suspendarea parțială ar trebui menținută până ce autoritățile siriene pun capăt violărilor sistematice ale drepturilor omului și până ce se poate considera din nou că acestea respectă principiile care stau la baza Acordului de cooperare.10.  Dat fiind că suspendarea ar trebui să fie destinată și direcționată exclusiv către autoritățile siriene și nu către populația siriană, suspendarea ar trebui să fie limitată. Întrucât, în prezent, petrolul brut și produsele petroliere sunt produse a căror comercializare aduce beneficii în primul rând regimului sirian, sprijinind astfel politicile represive ale acestuia, suspendarea acordului ar trebui să se limiteze la petrolul brut și la produsele petroliere.ADOPTĂ PREZENTA DECIZIE:Articolul 1Articolele 12 și 14 din Acordul de cooperare dintre Comunitatea Economică Europeană și Republica Arabă Siriană sunt suspendate în măsura în care privesc măsurile enumerate în Anexa I.Articolul 2Prezenta decizie se notifică Siriei.Articolul 3Prezenta decizie intră în vigoare în a [ ] zi următoare datei publicării în Jurnalul Oficial al Uniunii Europene .ArticolulPrezenta decizie se adresează statelor membre.Adoptată la Bruxelles,Pentru ConsiliuPreședinteleANEXĂLista măsurilor menționate la articolul 111.  importul de petrol brut și de produse petroliere în Uniune dacă acestea12.  provin din Siria; sau13.  au fost exportate din Siria;14.  achiziționarea de petrol brut sau de produse petroliere care se află în Siria sau provin din această țară;15.  transportul de petrol brut sau de produse petroliere dacă provin din Siria sau sunt exportate din Siria spre orice altă țară;16.  furnizarea, în mod direct sau indirect, de finanțare sau asistență financiară, inclusiv instrumente financiare derivate și produse futures, precum și servicii de asigurare și reasigurare, legate de dispozițiile de la punctele 1, 2 și 3; și17.  participarea, cu bună știință și deliberat, la activități al căror scop sau efect este, în mod direct sau indirect, eludarea interdicțiilor de la punctele 1, 2, 3 și 4.[1] JO L 121, 10.5.2011, p. 11.[2] JO L […][3] JO L 269, 27.9.1978, p. 2.


               COMISIA EUROPEANĂ
            Bruxelles, 2.10.2015
            COM(2015) 482 final
            2015/0232(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul Comitetului mixt instituit în temeiul Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene cu privire la adoptarea orientărilor comune pentru punerea în aplicare a acordului

               EXPUNERE DE MOTIVE

               1.CONTEXTUL PROPUNERII

               Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene a intrat în vigoare la 1 decembrie 2014. Acordul a stabilit, pe bază de reciprocitate, drepturi și obligații cu caracter obligatoriu din punct de vedere juridic în vederea simplificării procedurilor de eliberare a vizelor pentru cetățenii Republicii Capului Verde și pentru cetățenii UE. Articolul 10 din acord instituie un Comitet mixt, a cărui sarcină este monitorizarea punerii în aplicare a acordului.

               Orientările comune privind acordul sunt necesare pentru a se asigura o punere în aplicare pe deplin armonizată a acordului privind facilitarea eliberării vizelor de către consulatele statelor membre și ale Republicii Capului Verde, precum și pentru clarificarea raportului dintre dispozițiile acordului și dispozițiile prevăzute de părțile contractante aplicabile în continuare cu privire la aspectele legate de vize care nu sunt reglementate de acord.

               Orientările privind punerea în aplicare ce urmează să fie adoptate nu vor face parte din acord; cu toate acestea, este recomandabil ca personalul diplomatic și consular să le urmeze în mod consecvent la punerea în aplicare a dispozițiilor acordului.

               Orientările au fost pregătite în conformitate cu acordul, care conține dispoziții privind facilitarea procedurilor de eliberare a vizelor pentru o ședere planificată în spațiul Schengen de care nu depășește 90 de zile într-un interval de 180 de zile în cazul cetățenilor capverdieni și al cetățenilor UE, precum și cu legislația UE în domeniul politicii comune în materie de vize, cum ar fi Codul de vize.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Orientările, care urmează să fie adoptate pe baza împuternicirii conferite reprezentantului Comisiei în cadrul Comitetului mixt în temeiul prezentei propuneri, urmează să explice în detaliu dispozițiile acordului și să ofere îndrumări privind punerea sa în aplicare.

               Orientările țin seama de dispozițiile Codului de vize și ale altor acte legislative în domeniul politicii UE în materie de vize, astfel încât să se asigure faptul că personalul consular al statelor membre acționează în conformitate cu acquis-ul UE în materie de vize atunci când pune în aplicare dispozițiile Acordului de facilitare a eliberării vizelor.

               Dispozițiile acordului prevalează asupra dispozițiilor din Codul de vize în privința aspectelor reglementate de ambele acte.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               Orientările, astfel cum sunt atașate la anexa la prezenta propunere de decizie a Consiliului, sunt rezultatul consultărilor cu statele membre în cadrul Grupului de lucru pentru vize din 7.4.2015. și 11.5.2015. Comisia s-a consultat cu autoritățile competente din Capul Verde în legătură cu aceste orientări, în noiembrie 2014.

               4.IMPLICAȚIILE BUGETARE

               Prezenta propunere nu are impact asupra bugetului UE.

               2015/0232 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene
                  în cadrul Comitetului mixt instituit în temeiul Acordului
                  dintre Uniunea Europeană și Republica Capului Verde
                  privind facilitarea eliberării vizelor de scurtă ședere
                  pentru cetățenii Republicii Capului Verde și pentru cetățenii Uniunii Europene
                  cu privire la
                  adoptarea orientărilor comune pentru punerea în aplicare a acordului

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 218 alineatul (9),

               având în vedere propunerea Comisiei Europene,

               întrucât:

               (1)Articolul 10 din Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene (denumit în continuare „acordul”) instituie un Comitet mixt. Se prevede că Comitetul mixt monitorizează, în special, punerea în aplicare a acordului.

               (2)Regulamentul (CE) nr. 810/2009 al Parlamentului European și al Consiliului a stabilit procedurile și condițiile de eliberare a vizelor de tranzit sau de ședere planificată pe teritoriul statelor membre cu o durată care nu depășește 90 de zile într-un interval de 180 de zile.

               (3)Orientările comune sunt necesare pentru a se asigura o punere în aplicare pe deplin armonizată a acordului de către consulatele Republicii Capului Verde și ale statelor membre, precum și pentru clarificarea relației dintre dispozițiile acordului și dispozițiile prevăzute de părțile contractante care se aplică în continuare cu privire la aspecte legate de vize care nu sunt reglementate de acord.

               (4)Este oportun să se stabilească poziția care urmează să fie adoptată în numele Uniunii în cadrul Comitetului mixt cu privire la adoptarea orientărilor comune pentru punerea în aplicare a acordului,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului mixt, instituit prin articolul 10 din Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene, cu privire la adoptarea unor orientări comune pentru punerea în aplicare a acordului se bazează pe proiectul de decizie a Comitetului mixt atașat la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 2.10.2015
            COM(2015) 482 final
            ANEXĂ
            Propunere de Decizie a Consiliuluide stabilire a poziției care urmează să fie adoptată în numele Uniunii Europeneîn cadrul Comitetului mixt instituit în temeiul Acorduluidintre Uniunea Europeană și Republica Capului Verdeprivind facilitarea eliberării vizelor de scurtă șederepentru cetățenii Republicii Capului Verde și pentru cetățenii Uniunii Europenecu privire laadoptarea orientărilor comune pentru punerea în aplicare a acordului

               ANEXĂ

               Propunere de Decizie a Consiliului
                  de stabilire a poziției care urmează să fie adoptată în numele Uniunii Europene
                  în cadrul Comitetului mixt instituit în temeiul Acordului
                  dintre Uniunea Europeană și Republica Capului Verde
                  privind facilitarea eliberării vizelor de scurtă ședere
                  pentru cetățenii Republicii Capului Verde și pentru cetățenii Uniunii Europene
                  cu privire la
                  adoptarea orientărilor comune pentru punerea în aplicare a acordului

               PROIECT DE

               DECIZIE NR. 1/2015 A COMITETULUI MIXT

               INSTITUIT PRIN ACORDUL

               DINTRE UNIUNEA EUROPEANĂ ȘI REPUBLICA CAPULUI VERDE

               PRIVIND FACILITAREA ELIBERĂRII VIZELOR DE SCURTĂ ȘEDERE PENTRU CETĂȚENII REPUBLICII CAPULUI VERDE ȘI PENTRU CETĂȚENII UNIUNII EUROPENE

               din …….

               cu privire la adoptarea orientărilor comune pentru punerea în aplicare a acordului

               COMITETUL MIXT,

               având în vedere Acordul dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene (denumit în continuare „acordul”), în special articolul 10,

               întrucât acordul a intrat în vigoare la 1 decembrie 2014,

               DECIDE:

               Articolul 1

               Orientările comune pentru punerea în aplicare a Acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene figurează în anexa la prezenta decizie.

               Articolul 2

               Prezenta decizie intră în vigoare la data adoptării.

               Adoptată la …

               Pentru Uniunea Europeană

                     Pentru Republica Capului Verde

               ANEXĂ

               ORIENTĂRI COMUNE

               PENTRU PUNEREA ÎN APLICARE A ACORDULUI

               DINTRE UNIUNEA EUROPEANĂ ȘI REPUBLICA CAPULUI VERDE

               PRIVIND FACILITAREA ELIBERĂRII VIZELOR DE SCURTĂ ȘEDERE PENTRU CETĂȚENII REPUBLICII CAPULUI VERDE ȘI PENTRU CETĂȚENII UNIUNII EUROPENE

               Scopul acordului dintre Uniunea Europeană și Republica Capului Verde privind facilitarea eliberării vizelor de scurtă ședere pentru cetățenii Republicii Capului Verde și pentru cetățenii Uniunii Europene, care a intrat în vigoare la 1.12.2014, este acela de a facilita, pe bază de reciprocitate, procedurile de eliberare a vizelor pentru o ședere planificată de cel mult 90 de zile într-un interval de 180 de zile pentru cetățenii Republicii Capului Verde și pentru cetățenii Uniunii Europene.

               Acordul instituie drepturi și obligații reciproce obligatorii din punct de vedere juridic în scopul simplificării procedurilor de eliberare a vizelor pentru cetățenii Republicii Capului Verde și pentru cetățenii Uniunii Europene.

               Prezentele orientări, adoptate de Comitetul mixt instituit prin acord, au scopul de a asigura o punere în aplicare corectă și armonizată a dispozițiilor acordului de către misiunile diplomatice și oficiile consulare ale Republicii Capului Verde și ale statelor membre. Prezentele orientări nu fac parte din acord și, prin urmare, nu sunt obligatorii din punct de vedere juridic. Cu toate acestea, este puternic recomandat ca personalul diplomatic și consular să le urmeze în mod consecvent la punerea în aplicare a dispozițiilor acordului.

               Orientările sunt concepute ca un document evolutiv, care urmează să fie actualizat pentru a se ține seama de experiențele punerii în aplicare a acordului sub responsabilitatea Comitetului mixt instituit prin articolul 10 din acord.

               I.
                     ASPECTE GENERALE.

               1.1.
                     Scopul și domeniul de aplicare.

               Articolul 1 din acord prevede: „Scopul prezentului acord este de a facilita, pe baza reciprocității, eliberarea vizelor pentru cetățenii Capului Verde și pentru cetățenii Uniunii, pentru o ședere a cărei durată prevăzută nu depășește 90 de zile, într-un interval de 180 de zile.”

               Acordul se aplică tuturor cetățenilor Republicii Capului Verde și ai Uniunii Europene care solicită o viză de scurtă ședere, indiferent de țara în care își au reședința.

               Acordul nu se aplică apatrizilor care dețin un permis de ședere eliberat de Republica Capului Verde sau de statele membre ale Uniunii Europene. Acestei categorii de persoane i se aplică normele obișnuite ale acquis-ului UE în materie de vize.

               1.2.
                     Domeniul de aplicare al acordului.

               Articolul 2 din acord prevede:

               „1.
                     Măsurile menite să faciliteze eliberarea vizelor prevăzute în prezentul acord se aplică cetățenilor Capului Verde și cetățenilor Uniunii numai în măsura în care aceștia nu sunt exonerați de obligația de a deține viză în baza actelor cu putere de lege și a actelor administrative ale Uniunii, ale statelor membre sau ale Capului Verde, precum și în baza prezentului acord sau a altor acorduri internaționale.

               2.
                     Legislația națională a Capului Verde sau a statelor membre sau dreptul Uniunii se aplică în cazul aspectelor care nu se regăsesc în dispozițiile prezentului acord, cum ar fi refuzul de eliberare a unei vize, recunoașterea documentelor de călătorie, dovada mijloacelor de subzistență suficiente, refuzul intrării și măsurile de expulzare.”

               Fără a aduce atingere articolului 8 (care prevede scutirea de viză în cazul titularilor de pașapoarte diplomatice sau pașapoarte de serviciu emise de Republica Capului Verde și de statele membre), acordul nu afectează normele existente privind obligațiile în materie de vize și scutirile de viză. De exemplu, articolul 4 din Regulamentul nr. 539/2001 al Consiliului permite statelor membre să scutească de viză, printre alte categorii, echipajele civile ale aeronavelor și navelor.

               Codul de vize se aplică tuturor aspectelor nereglementate de acord, cum ar fi determinarea statului membru Schengen responsabil pentru prelucrarea unei cereri de viză, motivarea respingerii unei cereri de viză și dreptul de exercitare a unei căi de atac împotriva unei decizii negative. De asemenea, normele Schengen și legislația națională continuă să se aplice aspectelor care nu sunt reglementate de acord, cum ar fi recunoașterea documentelor de călătorie, dovada documentelor justificative privind scopul călătoriei și dovada deținerii unor mijloace suficiente de subzistență, timpul de prelucrare a cererilor de viză, nepermiterea intrării pe teritoriul statelor membre ale UE și măsurile de expulzare.

               Chiar și atunci când sunt îndeplinite condițiile prevăzute în acord, se poate totuși refuza eliberarea vizei dacă nu sunt îndeplinite condițiile prevăzute la articolul 5 din Codul frontierelor Schengen, și anume dacă persoana nu este în posesia unui document de călătorie valabil, dacă a fost emisă o semnalare în SIS, dacă persoana este considerată o amenințare pentru ordinea publică, securitatea internă etc.

               Alte posibilități de flexibilitate în ceea ce privește eliberarea vizelor, prevăzute de Codul de vize, se aplică în continuare. De exemplu, vizele cu intrări multiple cu o perioadă îndelungată de valabilitate – până la cinci ani – pot fi eliberate pentru alte categorii de persoane decât cele menționate la articolul 4, în cazul în care condițiile prevăzute în Codul de vize (articolul 24) sunt îndeplinite. La fel, dispozițiile cuprinse în cod care permit eliminarea sau reducerea taxei de viză vor continua să se aplice [articolul 16 alineatele (5) și (6)].

               Legislația națională a Capului Verde continuă să se aplice în ceea ce privește toate aspectele legate de emiterea de către Capul Verde a vizelor pentru cetățenii UE, care nu sunt reglementate de acord, precum cele menționate în cele trei alineate de mai sus.

               1.3.
                     Tipurile de vize care intră în domeniul de aplicare al acordului.

               Articolul 3 litera (d) din acord definește „viza” drept „o autorizație eliberată sau o decizie luată de un stat membru sau de Capul Verde, care este necesară pentru a intra, în scopul tranzitării sau al unei șederi a cărei durată prevăzută nu depășește 90 de zile în total, pe teritoriul acelui stat membru sau al mai multor state membre sau pe teritoriul Capului Verde”.

               Facilitările oferite de acord se aplică atât în cazul vizelor uniforme valabile pentru întregul teritoriu al statelor membre, cât și al vizelor cu valabilitate teritorială limitată (VTL). Acestea se aplică și vizelor de scurtă ședere și de tranzit eliberate de Capul Verde cetățenilor UE.

               1.4.
                     Calcularea duratei de ședere autorizate de o viză

               Definiția actuală din Codul frontierelor Schengen a noțiunii de scurtă ședere este următoarea: „90 de zile în orice perioadă de 180 de zile, ceea ce implică luarea în considerare a ultimei perioade de 180 de zile precedente fiecărei zile de ședere”.

               Data intrării se calculează ca prima zi de ședere pe teritoriul statelor membre, iar data de ieșire se calculează ca ultima zi de ședere pe teritoriul statelor membre. Termenul „orice” presupune aplicarea unei perioade de referință „mobile” de 180 de zile; aceasta înseamnă că trebuie calculată retroactiv fiecare zi de ședere din ultima perioadă de 180 de zile, pentru a se verifica dacă cerința privind durata de ședere de 90 de zile în decursul unei perioade de 180 de zile continuă să fie îndeplinită. Aceasta înseamnă că o absență de pe teritoriul statelor membre pentru o perioadă neîntreruptă de 90 zile permite o nouă ședere de până la 90 de zile.

               Un calculator pentru șederile de scurtă durată, care poate fi folosit pentru a calcula perioada de ședere permisă în temeiul noilor norme, este disponibil online la următoarea adresă: http://ec.europa.eu/dgs/home-affairs/what-we-do/policies/borders-and-visas/border-crossing/index_en.htm.

               Exemplu de calculare a șederii pe baza noii definiții:

               O persoană care deține o viză cu intrări multiple valabilă 1 an (18.4.2014 – 18.4.2015) intră pentru prima dată pe teritoriul unui stat membru la 19.4.2014 pentru o ședere de 3 zile. Apoi, aceasta intră din nou la 18.6.2014 pentru o ședere de 86 de zile. Care este situația persoanei în cauză la aceste date? Când i se va dreptul de a intra din nou pe teritoriul statelor membre?

               La 11.9.2014: în cursul ultimelor 180 de zile (16.3.2014-11.9.2014), persoana în cauză a rămas pe teritoriul statelor membre timp de 3 zile (19 – 21.4.2014) urmate de alte 86 de zile (18.6.2014 – 11.9.2014) = 89 de zile = nu a depășit durata maximă de ședere autorizată. Persoana poate să mai rămână pe teritoriul statelor membre cel mult 1 zi.

               Începând de la 16.10.2014: persoana ar putea intra pe teritoriul unui stat membru pentru o ședere de 3 zile suplimentare [la 16.10.2014, șederea din 19.4.2014 nu mai este relevantă (se situează în afara perioadei de 180 de zile); la 17.10.2014, șederea din 20.4.2014 nu mai este relevantă (se situează în afara perioadei de 180 de zile) etc.].

               Începând de la 15.12.2014: persoana ar putea intra pe teritoriul unui stat membru pentru o ședere de 86 de zile suplimentare [la 15.12.2014, șederea din 18.6.2014 nu mai este relevantă (se situează în afara perioadei de 180 de zile); la 16.12.2014, șederea din 19.6.2014 nu mai este relevantă etc.].

               1.5.
                     Situația în privința statelor membre care nu aplică încă integral acquis-ul Schengen, a statelor membre care nu participă la politica comună a UE în domeniul vizelor și a țărilor asociate.

               Statele membre care au aderat la UE în 2004 (Cipru, Estonia, Letonia, Lituania, Malta, Polonia, Republica Cehă, Slovenia, Slovacia și Ungaria), în 2007 (Bulgaria și România) și în 2013 (Croația) au obligații în temeiul acordului din momentul intrării sale în vigoare.

               Numai Bulgaria, Croația, Cipru și România nu aplică încă integral acquis-ul Schengen. Aceste țări vor continua să elibereze vize naționale cu o valabilitate limitată la propriul lor teritoriu național. Când vor aplica integral acquis-ul Schengen, aceste țări vor continua să aplice acordul.

               Legislația națională continuă să se aplice în cazul tuturor aspectelor care nu sunt reglementate de acord până la data aplicării integrale a acquis-ului Schengen de către aceste state membre. Începând de la acea dată, normele Schengen/legislația națională se vor aplica în cazul aspectelor care nu sunt reglementate de acord.

               Bulgaria, Cipru, Croația și România sunt autorizate să recunoască permisele de ședere, vizele de tip „D” și vizele de scurtă ședere eliberate de statele Schengen și de țările asociate pentru șederile de scurtă durată pe teritoriul lor.

               În conformitate cu articolul 21 din Convenția de punere în aplicare a Acordului Schengen, toate statele Schengen trebuie să recunoască vizele de lungă ședere și permisele de ședere eliberate de fiecare dintre ele ca fiind valabile pentru șederi de scurtă durată pe teritoriul fiecăreia dintre ele. Statele membre Schengen acceptă permisele de ședere, vizele de tip „D” și vizele de scurtă ședere ale țărilor asociate pentru intrarea și șederea de scurtă durată și viceversa.

               Acordul nu se aplică Regatului Unit, Irlandei și Danemarcei, însă cuprinde declarații comune cu privire la oportunitatea încheierii unor acorduri bilaterale privind facilitarea eliberării vizelor între Republica Capului Verde și aceste state membre.

               Deși sunt asociate spațiului Schengen, Islanda, Norvegia, Elveția și Liechtenstein nu au obligații în temeiul acordului. Acordul conține însă o declarație comună cu privire la oportunitatea încheierii, fără întârziere, a unor acorduri bilaterale privind facilitarea eliberării vizelor între Republica Capului Verde și aceste țări Schengen.

               1.6.
                     Acordul Uniunii Europene/acorduri bilaterale.

               Articolul 11 din acord prevede:

               „De la intrarea sa în vigoare, prezentul acord prevalează în fața dispozițiilor oricăror convenții sau acorduri bilaterale sau multilaterale încheiate între statele membre și Capul Verde, în măsura în care aceste dispoziții se referă la aceleași aspecte ca și prezentul acord.”

               De la data intrării în vigoare a acordului, dispozițiile acordurilor bilaterale în vigoare dintre statele membre și Republica Capului Verde cu privire la aspectele abordate în Acordul privind facilitarea eliberării vizelor încetează să se mai aplice. În conformitate cu legislația Uniunii, statele membre trebuie să ia măsurile necesare pentru a elimina incompatibilitățile dintre acordurile lor bilaterale și acordul Uniunii Europene.

               În cazul în care un stat membru a încheiat un acord sau o înțelegere bilaterală cu Republica Capului Verde cu privire la aspecte care nu sunt reglementate de acordul Uniunii Europene, această exonerare va continua să se aplice și după intrarea în vigoare a Acordului Uniunii Europene privind facilitarea eliberării vizelor.

               II.
                     ORIENTĂRI PRIVIND DISPOZIȚII SPECIFICE.

               2.1. Norme care se aplică tuturor solicitanților de viză

               Important: Se reamintește faptul că facilitările menționate mai jos referitoare la călătoriile în cazul în care documentele sunt pierdute sau furate și la prelungirea vizelor în circumstanțe excepționale se aplică tuturor titularilor de viză din Republica Capului Verde și din statele membre.

               2.1.1. Prelungirea vizei în circumstanțe excepționale.

               Articolul 7 din acord prevede:

               „Cetățenilor Capului Verde și cetățenilor Uniunii care, din motive de forță majoră, nu au posibilitatea de a părăsi teritoriul statelor membre sau, respectiv, al Capului Verde la data indicată pe viză li se prelungește viza cu titlu gratuit, în conformitate cu legislația aplicată de către statul-gazdă pentru perioada necesară întoarcerii lor în statul în care își au reședința.”

               În ceea ce privește posibilitatea de a prelungi durata de valabilitate a vizelor în cazuri de forță majoră, de exemplu în cazul spitalizării din cauza unui accident, dacă titularul vizei nu are posibilitatea de a părăsi teritoriul statului membru până la data menționată pe viză, se aplică dispozițiile articolului 33 alineatul (1) din Codul de vize în măsura în care sunt compatibile cu acordul (de exemplu, viza prelungită va rămâne o viză uniformă, permițând intrarea pe teritoriul tuturor statelor membre Schengen pentru care viza era valabilă la data eliberării). Cu toate acestea, în temeiul acordului, prelungirea vizei se efectuează gratuit în caz de forță majoră.

               2.2. Norme care se aplică anumitor categorii de solicitanți de viză.

               2.2.1.
                     Eliberarea vizelor cu intrări multiple.

               În cazul în care solicitantul de viză trebuie să călătorească în mod frecvent sau regulat pe teritoriul Republicii Capului Verde sau pe teritoriul statelor membre, se eliberează vize de scurtă ședere pentru mai multe vizite, cu condiția ca durata totală a acestor vizite să nu depășească 90 de zile în cursul oricărei perioade de 180 de zile.

               Articolul 4 din acord prevede:

               „1.
                     Misiunile diplomatice și oficiile consulare ale statelor membre și ale Capului Verde eliberează vize cu intrări multiple cu un termen de valabilitate de cinci ani pentru următoarele categorii de cetățeni:

               (a) membrii guvernelor și parlamentelor naționale și regionale, membrii curților constituționale și ai curților supreme, precum și membrii Curții de Conturi, cu condiția ca, în exercitarea funcțiilor lor, aceste persoane să nu fie exonerate de obligația de a deține viză, în temeiul prezentului acord;

               (b) membrii permanenți ai delegațiilor oficiale care, ca urmare a unei invitații oficiale adresate Capului Verde, statelor membre sau Uniunii participă la reuniuni, consultări, negocieri sau programe de schimb, precum și la evenimente care au loc pe teritoriul statelor membre sau al Capului Verde la inițiativa unor organizații interguvernamentale;

               (c) oamenii de afaceri și reprezentanții organizațiilor de afaceri care călătoresc în mod regulat în statele membre sau în Capul Verde;

               (d) soții/soțiile, copiii (inclusiv copiii adoptați), care nu au împlinit încă vârsta de 21 de ani sau cei aflați în întreținere, precum și rudele care vizitează:

               — cetățeni ai Capului Verde aflați în situație de ședere legală pe teritoriul unui stat membru sau cetățeni ai Uniunii aflați în situație de ședere legală în Capul Verde; sau

               — cetățeni ai Uniunii care locuiesc în statul membru a cărui naționalitate o dețin sau cetățeni capverdieni care locuiesc în Capul Verde.

               Cu toate acestea, în cazul în care necesitatea sau intenția de a călători în mod frecvent sau regulat este vădit limitată la o perioadă mai scurtă, valabilitatea vizei cu intrări multiple se va limita la această durată, în special în cazul în care:

               — mandatul, în ceea ce privește persoanele menționate la litera (a);

               — durata deținerii calității de membru permanent al unei delegații oficiale, în ceea ce privește persoanele menționate la litera (b);

               — durata deținerii calității de oameni de afaceri sau de reprezentanți ai organizațiilor de afaceri, în ceea ce privește persoanele menționate la litera (c); sau

               — durata permisului de ședere pentru cetățenii capverdieni care locuiesc pe teritoriul unui stat membru și pentru cetățenii Uniunii care locuiesc în Capul Verde, în ceea ce privește persoanele menționate la litera (d),

               este mai mic(ă) de cinci ani.”

               Ținând seama de statutul profesional al acestor categorii de persoane sau de gradul de rudenie cu un cetățean al Republicii Capului Verde sau al statelor membre care se află în situație de ședere legală pe teritoriul Republicii Capului Verde sau al statelor membre, precum și în ceea ce privește rudele cetățenilor Uniunii care locuiesc în statul membru ai cărui cetățeni sunt, sau cetățenii Capului Verde care locuiesc în Capul Verde, este justificat să li se acorde o viză cu intrări multiple cu o validitate de cinci ani sau limitată la durata mandatului sau la durata șederii lor legale, în cazul în care durata este mai mică de cinci ani.

               În ceea ce privește persoanele care intră sub incidența articolului 4 alineatul (1) litera (a), ar trebui să se furnizeze o confirmare a statutului lor profesional și a duratei mandatului acestora.

               Această dispoziție nu se aplică persoanelor care intră sub incidența articolului 4 alineatul (1) litera (a) dacă acestea sunt exonerate de obligația de a deține viză în temeiul acordului, și anume dacă sunt titulari de pașapoarte diplomatice sau de pașapoarte de serviciu.

               Persoanele care intră sub incidența articolului 4 alineatul (1) litera (b) trebuie să prezinte o dovadă privind statutul permanent de membru al delegației și necesitatea de a participa în mod regulat la reuniuni, consultări, negocieri sau programe de schimb.

               Persoanele care intră sub incidența articolului 4 alineatul (1) litera (c) trebuie să prezinte o confirmare a statutului lor profesional și a duratei activităților acestora.

               Persoanele care intră sub incidența articolului 4 alineatul (1) litera (d) trebuie să prezinte dovada șederii legale a persoanei care face invitația.

               În cazurile în care necesitatea sau intenția de a călători în mod frecvent sau regulat este vădit limitată la o perioadă mai scurtă, valabilitatea vizei cu intrări multiple se va limita la această perioadă.

               „2.
                     Misiunile diplomatice și oficiile consulare ale statelor membre și ale Capului Verde eliberează vize cu intrări multiple cu un termen de valabilitate de un an pentru următoarele categorii de cetățeni, cu condiția ca, pe parcursul anului care precedă cererea, aceste persoane să fi obținut cel puțin o viză și să o fi utilizat în conformitate cu legislația privind intrarea și șederea pe teritoriul statului vizitat:

               (a) reprezentanții organizațiilor societății civile care efectuează în mod regulat călătorii în statele membre sau în Capul Verde în scopul formării educaționale sau al participării la seminare și conferințe, inclusiv în cadrul programelor de schimb;

               (b) membrii profesiilor liberale care participă la expoziții și saloane, conferințe, simpozioane, seminare internaționale sau la alte evenimente similare și care efectuează în mod regulat călătorii în statele membre sau în Capul Verde;

               (c) persoanele care participă la activități științifice, culturale și artistice, inclusiv la programe de schimb între universități sau de alt tip, și care efectuează în mod regulat călătorii în statele membre sau în Capul Verde;

               (d) participanții la evenimente sportive internaționale și persoanele care îi însoțesc, în scop profesional;

               (e) jurnaliștii și persoanele acreditate care îi însoțesc, în scop profesional;

               (f) elevii, studenții (inclusiv absolvenții de studii universitare și postuniversitare) și profesorii însoțitori care întreprind călătorii de studii sau de formare educațională, inclusiv în cadrul programelor de schimb sau al activităților educaționale conexe;

               (g) reprezentanții comunităților religioase recunoscute în Capul Verde sau în statele membre, care efectuează în mod regulat călătorii în statele membre sau în Capul Verde;

               (h) persoanele care călătoresc în mod regulat din motive medicale;

               (i) participanții la programe oficiale de schimb organizate de orașe înfrățite sau de autorități municipale;

               (j) membrii delegațiilor oficiale care, ca urmare a unei invitații oficiale adresate Capului Verde, statelor membre sau Uniunii, participă în mod regulat la reuniuni, consultări, negocieri sau programe de schimb, precum și la evenimente care au loc pe teritoriul statelor membre sau al Capului Verde la inițiativa unor organizații interguvernamentale.

               Cu toate acestea, în cazul în care necesitatea sau intenția de a călători în mod frecvent sau regulat este vădit limitată la o perioadă mai scurtă, valabilitatea vizei cu intrări multiple se va limita la această perioadă”.

               În principiu, categoriilor menționate anterior li se vor elibera vize cu intrări multiple valabile timp de un an, cu condiția ca în anul precedent (12 luni) solicitantul de viză să fi obținut cel puțin o viză și să o fi utilizat în conformitate cu legislația statului (statelor) vizitat(e) privind intrarea și șederea (de exemplu, persoana să nu fi depășit perioada legală de ședere) și dacă există motive pentru a solicita o viză cu intrări multiple.

               În cazurile în care nu se justifică eliberarea unei vize valabile timp de un an (de exemplu, dacă durata programului de schimb este mai mică de un an sau dacă persoana nu are nevoie să călătorească pentru un an complet), durata de valabilitate a vizei va fi mai mică de un an, cu condiția ca celelalte cerințe pentru eliberarea vizei să fie îndeplinite.

               „3.
                     Misiunile diplomatice și oficiile consulare ale statelor membre și ale Capului Verde eliberează vize cu intrări multiple cu un termen de valabilitate de cel puțin doi ani și de cel mult cinci ani pentru categoriile de cetățeni menționate la alineatul (2) din prezentul articol, cu condiția ca, pe parcursul celor doi ani care precedă cererea, aceste persoane să fi utilizat viza cu intrări multiple acordată pentru o perioadă de un an, în conformitate cu legislația privind intrarea și șederea pe teritoriul statului-gazdă.

               Cu toate acestea, în cazul în care necesitatea sau intenția de a călători în mod frecvent sau regulat este vădit limitată la o perioadă mai scurtă, valabilitatea vizei cu intrări multiple se va limita la această perioadă.”

               „4. Durata totală a șederii pe teritoriul statelor membre sau al Capului Verde a persoanelor menționate la alineatele (1)-(3) din prezentul articol nu depășește 90 de zile, într-un interval de 180 de zile.”

               Categoriilor menționate la articolul 4 alineatul (2) li se vor elibera vize cu intrări multiple valabile între 2 și 5 ani, cu condiția ca în ultimii doi ani (24 de luni) acestea să fi utilizat vizele cu intrări multiple de un an în conformitate cu legislația statului (statelor) vizitat(e) privind intrarea și șederea pe teritoriul respectiv, și ca motivele pentru a solicita o viză cu intrări multiple să fie în continuare valabile. Trebuie remarcat faptul că o viză cu o valabilitate de la 2 la 5 ani se eliberează numai dacă solicitantului de viză i s-au eliberat două vize valabile timp de un an (și nu mai puțin) în cursul celor doi ani precedenți și dacă solicitantul a utilizat aceste vize în conformitate cu legislația statului (statelor) vizitat(e) privind intrarea și șederea pe teritoriul respectiv. Misiunile diplomatice și oficiile consulare hotărăsc, pe baza evaluării fiecărei cereri de viză, perioada de valabilitate a acestor vize, și anume de la 2 la 5 ani.

               Nu există nicio obligație de a elibera o viză cu intrări multiple dacă solicitantul nu a utilizat o viză eliberată anterior.

               2.2.2.
                     Taxa de prelucrare a vizelor.

               Articolul 5 alineatul (1) din acord prevede:

               „1.
                     Fără a aduce atingere dispozițiilor alineatului (2), statele membre sau Capul Verde nu percep taxe de viză de la următoarele categorii de persoane:

               (a) membrii delegațiilor oficiale care, ca urmare a unei invitații oficiale adresate Capului Verde, statelor membre sau Uniunii, participă la reuniuni, consultări, negocieri sau programe oficiale de schimb, precum și la evenimente organizate la inițiativa unor organizații interguvernamentale pe teritoriul unui stat membru sau al Capului Verde;

               (b) copiii sub 12 ani; (N.B. Pentru a beneficia de scutirea de taxă pentru această categorie de persoane, solicitanții de viză trebuie să prezinte o dovadă a vârstei.)

               (c) elevii, studenții, absolvenții care urmează cursuri universitare și postuniversitare și profesorii însoțitori care întreprind călătorii de studii sau de formare educațională;

               (d) cercetătorii care călătoresc în scopul desfășurării unei activități de cercetare științifică;

               (e) participanții în vârstă de cel mult 25 de ani la seminare, conferințe, evenimente sportive, culturale sau educaționale, organizate de organizații nonprofit.”

               Categoriile de persoane menționate mai sus sunt scutite integral de taxă.

               Astfel cum se prevede la articolul 16 alineatul (6) din Codul de vize, „în cazuri particulare, se poate renunța la perceperea taxei de viză sau valoarea acesteia poate fi redusă dacă acest lucru contribuie la promovarea unor interese de ordin cultural sau sportiv, precum și a unor interese din domeniul politicii externe, al politicii de dezvoltare și alte domenii de interes public vital sau din motive umanitare”.

               Articolul 16 alineatul (7) din Codul de vize prevede că „taxa de viză se încasează în euro, în moneda națională a țării terțe sau în moneda utilizată în mod curent în țara terță în care este depusă cererea și nu este rambursabilă, cu excepția cazurilor menționate la articolele 18 alineatul (2) și 19 alineatul (3)” - cazurile în care o cerere este inadmisibilă sau în care consulatul nu este competent.

               Solicitanților de viză din Capul Verde, în conformitate cu articolul 16 alineatul (8) din Codul de vize, și cetățenilor Uniunii Europene, în conformitate cu Decretul-lege nr. 27/2007, „li se eliberează o chitanță pentru taxa de viză achitată”.

               Articolul 5 alineatul (2) din acord prevede:

               „2.
                     Atunci când statele membre sau Capul Verde cooperează cu un prestator extern de servicii, se poate percepe o taxă pentru servicii. Taxa pentru prestarea serviciilor este proporțională cu costurile suportate de prestatorul extern de servicii în îndeplinirea sarcinilor sale și nu depășește 30 EUR. Capul Verde, statul membru sau statele membre în cauză menține (mențin) posibilitatea pentru toți solicitanții de a depune cererile direct la consulatele acestuia (acestora).”

               Categoriile de persoane scutite de plata taxei de viză ar putea totuși plăti o taxă pentru servicii în cazul în care un stat membru cooperează cu un prestator extern de servicii.

               În prezent, niciun stat membru al UE nu are acorduri de externalizare cu prestatori externi de servicii din Capul Verde.

               2.2.3. Titularii de pașapoarte diplomatice și de serviciu.

               Articolul 8 din acord prevede:

               „1.
                     Cetățenii Capului Verde sau ai statelor membre, care sunt titulari de pașapoarte diplomatice sau de serviciu valabile, pot intra, ieși sau tranzita fără viză teritoriul statelor membre sau al Capului Verde.

               2. Cetățenii vizați la alineatul (1) din prezentul articol pot rămâne pe teritoriul statelor membre sau al Capului Verde pentru o perioadă de cel mult 90 de zile, într-un interval de 180 de zile.”

               Procedurile de detașare a diplomaților în statele membre nu sunt reglementate de acord. Se aplică procedura de acreditare obișnuită.

               Într-o declarație comună anexată la acord, părțile convin că oricare dintre ele poate invoca suspendarea parțială a acordului și, în special, a articolului 8, în cazul în care punerea sa în aplicare determină abuzuri ale celeilalte părți sau o amenințare la adresa siguranței publice. Suspendarea parțială a acordului trebuie să aibă loc în conformitate cu procedura prevăzută la articolul 12 alineatul (5).

               În cazul suspendării punerii în aplicare a articolului 8, cele două părți vor iniția consultări în cadrul comitetului mixt instituit prin acord, în vederea rezolvării problemelor care au condus la suspendare.

               Ca o prioritate, cele două părți au fost de acord să își asume angajamentul de a asigura un nivel ridicat de securitate pentru pașapoartele diplomatice și de serviciu, în special prin integrarea elementelor de identificare biometrică. În ceea ce privește Uniunea, această securitate va fi asigurată în conformitate cu cerințele stabilite în Regulamentul (CE) nr. 2252/2004 al Consiliului din 13 decembrie 2004 privind standardele pentru elementele de securitate și elementele biometrice integrate în pașapoarte și în documente de călătorie emise de statele membre.

               III.
                     COOPERAREA PRIVIND SECURITATEA DOCUMENTELOR

               Într-o declarație comună anexată acordului, părțile convin că impactul nivelului de securitate al documentelor de călătorie respective asupra funcționării acordului ar trebui să fie evaluat de Comitetul mixt instituit în temeiul articolului 10 din acord. În acest scop, părțile s-au angajat să se informeze reciproc, cu regularitate, cu privire la măsurile luate pentru a se evita proliferarea documentelor de călătorie, dezvoltând aspectele tehnice ale securității documentelor de călătorie, precum și cele referitoare la procesul de personalizare a eliberării documentelor de călătorie.

               IV.
                     STATISTICI

               Pentru a permite Comitetului mixt instituit prin acord să monitorizeze în mod eficace acordul, misiunile diplomatice și oficiile consulare ale Republicii Capului Verde și ale statelor membre trebuie să transmită Comisiei, o dată la șase luni, statistici care să se refere, în măsura posibilului, și să precizeze pentru fiecare lună:

               -
                     numărul de vize cu intrări multiple eliberate;

               -
                     durata de valabilitate a vizelor cu intrări multiple eliberate;

               -
                     numărul de vize eliberate fără taxe diferitelor categorii care fac obiectul acordului.


|

52010PC0653

/* COM/2010/0653 final - NLE 2010/0320 */  Propunere de DECIZIE A CONSILIULUI privind îndeplinirea de către Republica Croația a condițiilor necesare pentru încheierea primei perioade de tranziție în temeiul Acordului multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administraţiei Interimare a Organizației Națiunilor Unite în Kosovo cu privire la instituirea unei zone europene comune de aviație

	[pic] | COMISIA EUROPEANĂ |Bruxelles, 9.11.2010COM(2010) 653 final2010/0320 (NLE)Propunere deDECIZIE A CONSILIULUIprivind îndeplinirea de către Republica Croația a condițiilor necesare pentru încheierea primei perioade de tranziție în temeiul Acordului multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administraţiei Interimare a Organizației Națiunilor Unite în Kosovo[1] cu privire la instituirea unei zone europene comune de aviațieEXPUNERE DE MOTIVECONTEXTUL PROPUNERII-  Motivele și obiectivele propuneriiÎn 2006, Consiliul a adoptat Acordul multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administraţiei Interimare a Organizației Națiunilor Unite în Kosovo[2] cu privire la instituirea unei zone europene comune de aviație (ECAA) (denumit în continuare „acordul”) (Decizia 2006/682/CE a Consiliului; JO L 285, 16.10.2006, p. 1).Obiectivul acordului este de a integra țările învecinate cu UE în actuala piață internă europeană a aviației, din care fac parte toate cele 27 de state membre ale UE, Norvegia și Islanda. Cele opt părți asociate sud-est europene au fost de acord să aplice integral legislația Uniunii Europene din domeniul aviației (denumită în continuare „ acquis -ul Uniunii Europene”). După implementarea integrală a acquis -ului, companiile ECAA vor beneficia de acces liber pe piața unică europeană extinsă a aviației.Acordul permite companiilor aeriene ale tuturor părților să aibă acces la servicii directe între propriul teritoriu și teritoriile celorlalte părți. Fiecare parte asociată poate beneficia și de alte drepturi cu condiția să aplice măsurile tranzitorii prevăzute special în acord pentru partea respectivă și care diferă de cele aplicabile celorlalte părți.În cazul Croației, încheierea primei etape de tranziție necesită implementarea elementelor principale ale acquis -ului european din domeniul aviației, precum și, printre altele, ratificarea Convenției de la Montreal și crearea unui organism independent de reglementare în domeniul managementului traficului aerian. Îndeplinirea acestor condiții atrage după sine extinderea drepturilor comerciale ale companiilor aeriene europene și croate, în special în ceea ce privește continuarea serviciilor („cea de-a cincea libertate”) în anumite teritorii care intră sub incidența acordului.Articolul 27 alineatul (3) din acord prevede că tranziţia graduală a fiecărei părţi asociate către aplicarea completă a acordului va fi supusă unor evaluări întreprinse de către Uniunea Europeană.În noiembrie 2009, o delegație de experți din statele membre și din cadrul Comisiei Europene, asistată de Taiex, a efectuat o vizită la Zagreb pentru a evalua în detaliu progresele realizate de Croația în ceea ce privește implementarea acquis -ului Uniunii Europene în domeniul aviației. Evaluarea a confirmat fapul că Republica Croația a îndeplinit condițiile necesare pentru încheierea primei perioade de tranziție prevăzute de protocolul IV la acord. Concluziile pozitive ale evaluării respective au fost comunicate statelor membre și guvernului Croației și vor fi prezentate cu ocazia reuniunii Comitetului mixt pentru ECAA, programate pentru luna decembrie 2010.-  Contextul generalAcordul ECAA a fost conceput în mod expres ca un cadru deschis, accesibil țărilor europene care doresc să se integreze pe deplin în piața unică europeană a aviației.Acordul oferă beneficii considerabile, întrucât:-  Oferă noi oportunități de piață vizând întreaga populație a regiunii balcanice (aproximativ 52 de milioane de locuitori), creând o piață unică a aviației formată din 35 de țări, cu un total de peste 500 de milioane de locuitori. Traficul aerian dintre UE și Europa de Sud-Est a crescut considerabil în ultimul timp (cu 121% față de 2001), iar această tendință ar urma să fie accelerată prin integrarea deplină a acestei regiuni într-o piață comună a aviației;-  Generează noi oportunități pentru industrie și consumatori, în special datorită faptului că turismul reprezintă unul dintre principalele sectoare de creștere în zonele costiere. Potrivit previziunilor referitoare la mișcările aeronavelor în regiune, rata medie anuală de creștere va depăși 6% în perioada 2005-2011. În regiune există 414 aeroporturi de destinație spre care s-ar putea efectua zboruri, ceea ce lasă să se întrevadă noi perspective de creștere. Prin urmare, transportul aerian la costuri rezonabile va deveni tot mai accesibil unui număr tot mai mare de persoane. În plus, acordul va facilita fluxul de capital din ambele părți, ca urmare a relaxării normelor privind proprietatea și controlul prevăzute de acordurile bilaterale;-  Angajează toate cele opt state partenere ale ECAA să continue armonizarea legislațiilor naționale cu legislația UE, ceea ce ar trebui să permită aplicarea, pretutindeni în Europa, a unor standarde la fel de înalte de siguranță și securitate, precum și condiții echitabile de concurență;-  Elimină și ultimele restricții privind accesul la piață impuse zborurilor între UE și Balcani, creând condiţii de concurenţă echitabile între transportatorii din UE;-  Elimină blocajele din cadrul sistemului de management al traficului aerian, care au rămas în vigoare din perioada războiului și care au dus la închiderea spațiului aerian;-  Încurajează țările din regiunea balcanică să conlucreze și să-și îmbunătățească relațiile la nivel interregional, în vederea unei mai depline integrări europene; și-  Instituie un comitet mixt care va fi responsabil cu rezolvarea problemelor legate de interpretarea sau de aplicarea acordului.Pentru toate aceste motive, confirmarea de către un organism independent a progreselor realizate de Croația în ceea ce privește implementarea acquis -ului reprezintă un semnal pozitiv, o încurajare pentru celelalte părți asociate aflate în perioada de tranziție spre aderarea deplină la piața unică europeană a aviației.-  Dispoziții în vigoare în domeniul propuneriiAcordul multilateral între Comunitatea Europeană şi statele sale membre, Republica Albania, Bosnia şi Herţegovina, Republica Bulgaria, Republica Croaţia, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia şi Misiunea administraţiei interimare a Naţiunilor Unite în Kosovo privind înfiinţarea privind înființarea unui spațiu aerian comun european (JO L 285, 16.10.2006, p3).-  Coerența cu celelalte politici și obiective ale UniuniiPrezenta propunere este compatibilă cu politica Uniunii Europene în domeniul aviației privind dezvoltarea agendei politicii externe a UE în domeniul aviației [COM (2005) 79 final], mai ales în ceea ce privește politica de vecinătate a UE.CONSULTAREA PăRțILOR INTERESATE șI EVALUAREA IMPACTULUI-  Consultarea părților interesateConsultarea nu este necesară în cadrul implementării acordului ECAA în vigoare, însă toate statele membre și părțile asociate la acord sunt consultate în permanență.-  Obținerea și utilizarea expertizeiPrincipalele organizații consultate/principalii experți consultațiÎn noiembrie 2009, a avut loc o vizită de evaluare aprofundată în vederea monitorizării progreselor realizate de Republica Croația în ceea ce privește implementarea acquis -ului în domeniul aviației; evaluarea a confirmat faptul că țara respectivă îndeplinește condițiile pentru încheierea primei perioade de tranziție. La delegație au participat experți în domeniul reglementării economice, al siguranței, al securității și al managementului traficului aerian (ATM) din statele membre, precum și experți din cadrul Comisiei (DG MOVE și Taiex).-  Evaluarea impactuluiNu se aplică.ELEMENTELE JURIDICE ALE PROPUNERII-  Rezumatul acțiunii propusePrezenta propunere îndeplinește obligațiile care decurg din adoptarea Acordului ECAA de către Uniunea Europeană și statele sale membre.-  Temeiul juridicArticolul 27 alineatul (4) din Acordul multilateral între Comunitatea Europeană şi statele sale membre, Republica Albania, Bosnia şi Herţegovina, Republica Bulgaria, Republica Croaţia, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia şi Misiunea Administraţiei Interimare a Organizaţiei Naţiunilor Unite în Kosovo privind înfiinţarea unei zone europene comune de aviaţie și protocolul IV la acesta.-  Principiul subsidiaritățiiSe aplică principiul subsidiarității, deoarece propunerea nu aduce atingere unui domeniu care intră în sfera competenţei exclusive a Uniunii.Obiectivele propunerii nu pot fi atinse în mod adecvat de către statele membre din următoarele motive:Acordul multilateral ECAA a fost încheiat la nivelul Uniunii și orice decizie cu privire la funcționarea acordului respectiv poate fi luată numai la nivelul Uniunii.Prin urmare, propunerea este în conformitate cu principiul subsidiarității.-  Principiul proporționalitățiiPropunerea respectă principiul proporționalității din următorul motiv (următoarele motive):- Prezenta propunere va încuraja consolidarea convergenței juridice dintre Uniunea Europeană și Republica Croația în sectorul furnizării de servicii aeriene și va facilita traficul aerian sigur și eficient.- Statele membre și Republica Croația vor continua să desfășoare sarcinile administrative tradiționale pe care le îndeplinesc în contextul transportului aerian internațional, însă în temeiul unor norme comune, aplicate în mod uniform.-  Alegerea instrumentelorInstrumentul sau instrumentele propuse: Decizie a Consiliului.Alte instrumente nu ar fi adecvate din următoarele motive:Articolul 27 alineatul (4) din Acordul multilateral și protocolul IV la acesta prevăd adoptarea unei astfel de decizii de către Consiliu în momentul confirmării faptului că Republica Croația a îndeplinit condițiile pentru încheierea primei perioade de tranziție.IMPLICAțIILE BUGETAREPropunerea nu are implicații asupra bugetului Uniunii.INFORMAțII SUPLIMENTARE-  Membrii SEE.În calitate de cosemnatare ale Acordului multilateral, Norvegia și Islanda, state membre ale SEE, sunt vizate de prezenta decizie.2010/0320 (NLE)Propunere deDECIZIE A CONSILIULUIprivind îndeplinirea de către Republica Croația a condițiilor necesare pentru încheierea primei perioade de tranziție în temeiul Acordului multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administrației Interimare a Organizației Națiunilor Unite în Kosovo[3] cu privire la instituirea unei zone europene comune de aviație (Text cu relevanță pentru SEE)CONSILIUL UNIUNII EUROPENE,având în vedere Acordul multilateral dintre Comunitatea Europeană și statele sale membre, Republica Albania, Bosnia și Herțegovina, Republica Bulgaria, Republica Croația, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia și Misiunea Administrației Interimare a Organizației Națiunilor Unite în Kosovo[4] cu privire la instituirea unei zone europene comune de aviație (denumit în continuare „acordul”), în special articolul 27 alineatul (4),având în vedere propunerea Comisiei,întrucât:1.  Articolul 27 alineatul (1) din acord prevede diapoziții tranzitorii între părți.2.  Protocolul IV la acord prevede dispoziții tranzitorii între Uniunea Europeană și statele sale membre, pe de o parte, și Republica Croația, pe de altă parte.3.  Articolul 27 alineatul (3) din acord prevede că tranziţia graduală a fiecărei părţi asociate către aplicarea completă a Acordului ECAA va fi supusă evaluărilor întreprinse de către Uniunea Europeană.4.  Evaluările organizate de Comisia Europeană au confirmat faptul că Republica Croația îndeplinește condițiile pentru încheierea primei perioade de tranziție prevăzute de protocolul IV la acord.5.  Articolul 27 alineatul (4) prevede că dacă Uniunea Europeană stabileşte că sunt îndeplinite condiţiile pentru încheierea unei perioade de tranziție de către o parte asociată, aceasta decide că partea asociată în cauză îndeplineşte condiţiile pentru a trece la următoarea perioadă de tranziţie sau pentru includerea deplină în Zona Europeană Comună de Aviaţie, după caz.6.  Consiliul are certitudinea că Republica Croația a îndeplinit condițiile pentru încheierea primei perioade de tranziție prevăzute de protocolul IV la acord.DECIDE:Articol unicRepublica Croația îndeplinește condițiile pentru a trece la cea de-a doua perioadă de tranziție în temeiul protocolului IV la Acordul multilateral între Comunitatea Europeană şi statele sale membre, Republica Albania, Bosnia şi Herţegovina, Republica Bulgaria, Republica Croaţia, Fosta Republică Iugoslavă a Macedoniei, Republica Islanda, Republica Muntenegru, Regatul Norvegiei, România, Republica Serbia şi Misiunea Administraţiei Interimare a Organizaţiei Naţiunilor Unite în Kosovo[5] privind înfiinţarea unei zone europene comune de aviaţie.Adoptată la Bruxelles, […]Pentru Consiliu [1] În conformitate cu Rezoluţia nr. 1244 a Consiliului de Securitate al Organizaţiei Naţiunilor Unite din 10 iunie 1999.[2] În conformitate cu Rezoluția nr. 1244 a Consiliului de Securitate al Organizației Națiunilor Unite din 10 iunie 1999.[3] În conformitate cu Rezoluția nr. 1244 a Consiliului de Securitate al Organizației Națiunilor Unite din 10 iunie 1999.[4] În conformitate cu Rezoluția nr. 1244 a Consiliului de Securitate al Organizației Națiunilor Unite din 10 iunie 1999.[5] În conformitate cu Rezoluția nr. 1244 a Consiliului de Securitate al Organizației Națiunilor Unite din 10 iunie 1999.